ג'ני סידיי

ד"ר ג'ניפר (ג'ני) אן מקינון סידיי-גיבונס (באנגלית: Jennifer Anne MacKinnon Sidey-Gibbons, נולדה ב-3 באוגוסט 1988 בקלגרי, אלברטה שבקנדה) היא אסטרונאוטית, מהנדסת, חוקרת ומרצה. ג'ני זכתה בפרס מהנדסת השנה הצעירה של הנדסה וטכנולוגיה (prestigious Institution of Engineering and Technology's Young Woman Engineer of the Year Award) (אנ') ובפרס מהנדס השנה הצעיר (אנ') של RAEng (RAEng Young Engineer of the Year Award) בשנת 2016. בשנת 2017 נבחרה על ידי סוכנות החלל הקנדית (CSA) לצד ג'ושוע קוטריק בקמפיין גיוס אסטרואונאוטים ונשלחה למחנה אימונים להכשרת אסטרואונאוטים שמועמדים לשליחה לתחנת החלל של נאס"א. סידיי סיפרה שבילדותה, שמעה על האסטרונאוטית האישה הקנדית הראשונה, רוברטה בונדר ועל טיסתה לחלל אשר שימשה כמודל לחיקוי עבורה משום שהייתה פורצת דרך בתחומה. בילדותה, אהבה מאוד לרכוב על אופניים ולשחק פוטבול, ועד היום היא חברה בנבחרת הפוטבול של אוניברסיטת קיימברידג'. התעניינותה במדע נתמכה על ידי אמה שלקחה אותה לעיתים קרובות למוזיאונים ומצאה עבורה מודלים לחיקוי מתחומי המדע וההנדסה. דודה, שהיה מהנדס אזרחי, היה מערב אותה גם במשימות עיצוביות והנדסיות. אחת המשימות כללה תכנון מגרש בייסבול שיתנקז ביעילות במהלך סופות גשמים ותכנון נוסף היה של מתקן פסיבי לטיפול במים מזוהמים. סידיי היא בעלת תואר ראשון בהנדסת מכונות מאוניברסיטת מקגיל שבמונטריאול, קוויבק (2011). בשנת 2015 עברה לאנגליה שם סיימה דוקטורט בהנדסה במכללת ישו, שנמצאת באוניברסיטת קיימברידג', בעבודת הדוקטורט שלה התמקדה בחקר בעירה תחת פיקוחו של פרופסור נונדס מסטוראקוס. לפני שהצטרפה לתוכנית החלל הקנדית, עבדה ד"ר סידיי כעוזרת פרופסור במעבדה לחקר ופיתוח מנועי בעירה פנימית במחלקה להנדסה באוניברסיטת קיימברידג'. בזמן ששהתה במקגיל בעת לימודיה לתואר הראשון, סידיי חקרה בשיתוף עם סוכנות החלל הקנדית (CSA) והמועצה הלאומית למחקר של קנדה (National Research Council Canada) על התפשטות להבה במיקרוגרביטציה – חוסר כוח משיכה, וכעת מתכננת לבצע ניסויים מעשיים בנושא בתחנת החלל. סידיי מספרת שבחרה בתחום האש והבעירה מכיוון שעניין אותה איך עובדים דברים מורכבים, ואש היא אחד הדברים המורכבים והמרתקים ביותר בעיניה. בין השנים 2012–2017 היא עסקה במחקר על תולדות האש ועל תפקידיה בהתפתחות של המין האנושי וגילתה שמעבר לקשר המדעי המובהק האש מופיעה גם בדת, בספרות ובתרבות, והעובדה שאף על פי שהאש נמצאת הרבה זמן בהיסטוריה, אבל עדיין יש הרבה מה לחקור עליה זה מה שמעיד על המורכבות שלה. בשנת 2015, בעבודת הדוקטורט שלה עסקה סידיי במחקר הבוחן דרכים להפחתת ההשפעה הסביבתית של בעירה. טענתה היא שכל עוד הבעירה היא חלק ממגזרי האנרגיה והתעבורה העולמיים, יש לעבוד ולחקור דרכים שיעזרו להגביל את הנזק שהיא גורמת. במחקרה בדקה דרכים שונות לעשות זאת כגון: שיפור הטכנולוגיות הקיימות, פיתוח דלקים חלופיים ועבודה להפחתת מזהמים. מחקר נוסף שלה היה להבות, בעירה, איך אנו משתמשים בהן ואיך למנוע מהן לפלוט מזהמים מזיקים. בנוסף, עבדה על פיתוח מבערים בעלי פליטה נמוכה עבור מנועי טורבינת גז. סידיי הייתה אחת משני המתגייסים שנבחרו על ידי ה- CSA ביולי 2017 באמצעות קמפיין הגיוס האסטרונאוטים הקנדי הרביעי. ביולי 2017, סידיי עברה ליוסטון, טקסס, שם התחילה את תוכנית ההכשרה למועמדים להיות אסטרונאוטים (NASA Astronaut Candidate Training Program) במרכז החלל ג'ונסון כחברה בכיתת האסטרונאוט הלאומית לאווירונאוטיקה ומינהל החלל לשנת 2017. נכון לשנת 2019, היא לא נשלחה למשימה בחלל, ונמצאת עדיין באימונים. סידיי גם פועלת כמודל לחיקוי עבור נשים צעירות ששוקלות קריירה בתחומים הקשורים למדע והנדסה. הפעילות החברתית הבולטת ביותר שלה היא שהיא המייסדת השותפה של מחלקת ה-Robogals באוניברסיטת קיימברידג', ארגון בינלאומי שמטרתו לעורר מוטיבציה והשראה בנשים צעירות ללמוד מדעים, הנדסה, טכנולוגיה ומתמטיקה (STEM) באמצעות יוזמות חינוכיות ומהנות כגון, תחרויות רובוטיקה וסדנאות הנדסה ואפילו פרויקטים בשיתוף עם חברות כמו אמזון. במהלך עבודה זו לימדה למעלה מ-3,000 נערות צעירות ברחבי בריטניה. בנוסף, ג'ני פועלת על מנת להפוך את עולם ההנדסה למגוון יותר, והיא מעורבת ביוזמות להעלאת המודעות לנושאי שוויון מגדרי, במחלקה להנדסה באוניברסיטת קיימברידג' ומחוצה לה. פעילויות אלה, יחד עם ההצלחה הטכנית שהשיגה בקריירה האקדמית שלה, הובילו לכך שהיא זכתה בפרס הנדסאית השנה הצעירה של הנדסה וטכנולוגיה (prestigious Institution of Engineering and Technology's Young Woman Engineer of the Year Award) ופרס מהנדס השנה הצעיר של RAEng (RAEng Young Engineer of the Year Award) בשנת 2016. מדיה וקבצים בנושא ג'ני סידיי בוויקישיתוף ג'ני סידיי, ברשת החברתית אקס (טוויטר) ג'ני סידיי, ברשת החברתית אינסטגרם  Machine learning in medicine: a practical introduction  Simulations of laminar non-premixed flames of methane with hot combustion products as oxidiser Azimuthally forced flames in an annular combustor Experimental and numerical investigation of an ultra-low NOx methane reactor Canadian Space Agency Meet Canada's newest astronaut, Flare , "Biography of Jennifer Sidey". Canadian Space Agency website. 2017-07-01. Retrieved 2017-07-03 , "Meet Jennifer Sidey and Joshua Kutryk, Canada's Newest Astronauts" Exploring Space or the Ocean: Astronaut Joshua Kutryk takes position, Goverment of Canada Jennifer Sidey and Josh Kutryk: Canada’s two newest astronauts revealed, CTV News The engineer preparing for lift-off, This Cambridge Life 2017 Canadian Space Agency Astronaut Candidate Jenny Sidey, NASA Jenni Sidey-Gibbons is flying high, diving deep and learning Russian. Here’s what astronaut training is really like, Global News David Saint-Jacques on space exploration and what it takes to become an astronaut Department of Engineering Robogals 2016-2017 winners, Royal Academy of Engineering Five young engineers win Academy Awards, Royal Academy of Engineering Meet A New Generation of Rocket Women: The Astronaut Class of 2017, Rocket Women The engineer preparing for lift-off